OpenLLM-France/wikimedia huggingface dataset:
# Eleccions presidencials de Cap Verd de 2011

Les eleccions presidencials de Cap Verd de 2011 van tenir lloc el 7 d'agost de 2011, amb una segona volta el 21 d'agost. El resultat fou una victòria de Jorge Carlos Fonseca del Moviment per la Democràcia, qui va obtenir el 54% dels vots en la segona volta.

## Campanya

Es presentaren quatre candidats a les eleccions:
* Manuel Inocêncio Sousa, antic ministre d'afers exteriors del govern Partit Africà per la Independència de Cap Verd (PAICV).
* Aristides Lima, President de l'Assemblea Nacional. Membre del PAICV, va participar sense el seu suport.
* Jorge Carlos Fonseca, un altre antic ministre d'afers exteriors, i candidat de l'opositor Moviment per la Democràcia.
* Joaquim Monteiro, un independent.

## Resultats

| Candidats | Partit | Primera volta | Primera volta | Segona volta | Segona volta |
| Candidats | Partit | Vots | % | Vots | % |
| Jorge Carlos Fonseca | Moviment per la Democràcia | 60.887 | 37,79 | 97.735 | 54,26 |
| Manuel Inocêncio Sousa | Partit Africà per la Independència de Cap Verd | 52.612 | 32,66 | 82.379 | 45,74 |
| Aristides Lima | Independent | 44.648 | 27,71 | | |
| Joaquim Jaime Monteiro | Independent | 2.958 | 1,84 | | |
| Nuls/en blanc | Nuls/en blanc | 1.855 | – | 2.249 | – |
| Total | Total | 162.960 | 100 | 182.363 | 100 |
| Votants registrats/participació | Votants registrats/participació | 304.621 | 53,5 | 304.621 | 59,9 |
| Font: African Elections Database ||||||

## Referències

* 1 2 Elections in Cape Verde African Elections Database
* ↑ New president to be elected Der Standard, 5 d'agost de 2011 (alemany)
# Otomys uzungwensis

Otomys uzungwensis és una espècie de mamífer rosegador de la família dels múrids. Viu a les muntanyes Udzungwa (Tanzània) i l'altiplà de Nyika (nord-est de Zàmbia i nord de Malawi). Es tracta d'una espècie petita, sense taques al darrere de les orelles, amb el crani aplanat i els ossos nasals amples. Tot i que sovint se la classifica com a part de O. irroratus o O. typus, no hi té una relació particularment propera. Encara no se sap com de propera és la seva relació amb O. orestes.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
# Mazamorra morada

La mazamorra morada són unes farinetes típiques de la gastronomia peruana. La mazamorra existeix a altres països sud-americans amb altres tipus de blat de moro, la particularitat d'aquest dolç a Perú és que es fa amb dacsa de color morat.

## Fonts

* «Mazamorra morada» (en castellà). Gastronomía peruana. Lima: Municipalidad de Lima. Arxivat de l'original el 2010-11-27. [Consulta: 6 juliol 2010].
# Lisková

Lisková és un poble i municipi d'Eslovàquia que es troba a la regió de Žilina, al centre-nord del país.
# Osceola (Iowa)

Osceola és una població dels Estats Units a l'estat d'Iowa. Segons el cens del 2000 tenia 4.659 habitants.

## Demografia

Segons el cens del 2000, Osceola tenia 4.659 habitants, 1.945 habitatges, i 1.229 famílies. La densitat de població era de 308 habitants/km².
Dels 1.945 habitatges en un 29,8% hi vivien nens de menys de 18 anys, en un 49,7% hi vivien parelles casades, en un 10,1% dones solteres, i en un 36,8% no eren unitats familiars. En el 31,7% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,6% tenia menys de 18 anys, un 8,5% entre 18 i 24, un 25,6% entre 25 i 44, un 21,4% de 45 a 60 i un 18,8% 65 anys o més.
L'edat mediana era de 38 anys. Per cada 100 dones de 18 o més anys hi havia 85,1 homes.
La renda mediana per habitatge era de 32.701 $ i la renda mediana per família de 45.263 $. Els homes tenien una renda mediana de 31.674 $ mentre que les dones 21.684 $. La renda per capita de la població era de 17.244 $. Entorn del 5,2% de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Osceola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 6 agost 2010].
* ↑ «Geographic Comparison Table- Osceola». American Fact Finder. Oficina del Cens dels Estats Units, 12-01-2010.
# Torrenueva Costa

Torrenueva Costa és un municipi espanyol de la província de Granada. La seva extensió superficial és de 6,41 km² i el 2019 tenia 2.682 habitants. Forma part de la comarca de la Costa Granadina.
Era un nucli dins el municipi de Motril, fins que a l'octubre de 2018 es va constituir com a municipi.

## Referències

* ↑ «Decreto 184/2018, de 2 de octubre, por el que se aprueba la creación del municipio de Torrenueva Costa por segregación del término municipal de Motril (Granada)». BOJA, 09-10-2018 [Consulta: 9 febrer 2020].
# Eleccions presidencials de Cap Verd de 2001

Les eleccions presidencials de Cap Verd de 2001 van tenir lloc a Cap Verd l'11 de febrer de 2001, amb una segona volta el 25 de febrer després que cap candidat obtingués una victòria incontestable en la primera volta. El resultat fou la victòria de Pedro Pires del Partit Africà per la Independència de Cap Verd, qui derrotà el candidat Carlos Veiga del Moviment per la Democràcia per només dotze vots. Pires, un antic Primer Ministre, va prendre possessió el 22 de març de 2001, substituint António Mascarenhas Monteiro, que es va retirar després de completar dos mandats.

## Resultats

| Candidats | Partit | Primera volta | Primera volta | Segona volta | Segona volta |
| Candidats | Partit | Votes | % | Votes | % |
| Pedro Pires | Partit Africà per la Independència de Cap Verd | 61.646 | 46,52 | 75.827 | 50,00 |
| Carlos Veiga | Moviment per la Democràcia | 60.719 | 45,83 | 75.815 | 50,00 |
| Jorge Carlos Fonseca | Aliança Democràtica pel Canvi | 5.142 | 3,88 | | |
| David Hopper Almada | Independent | 4.989 | 3,77 | | |
| Nuls/en blanc | Nuls/en blanc | 1.999 | – | 1.764 | – |
| Total | Total | 134.495 | 100 | 153.406 | 100 |
| Votants registrats/participació | Votants registrats/participació | 260.221 | 51,7 | 260.209 | 59,0 |
| Font: African Elections Database ||||||

## Referències

* ↑ Elections in Cape Verde African Elections Database
# Otomys saundersiae

Otomys saundersiae és una espècie de mamífer rosegador de la família dels múrids. Viu a les províncies sud-africanes del Cap Occidental, el Cap Oriental i l'Estat Lliure d'Orange, així com a Lesotho. El pelatge dorsal és marró groguenc, mentre que el ventral és marró grisenc. La cua és de color marró groguenc a dalt i de color marró grisenc a baix. O. saundersiae té una llargada total de 24,5 cm, la cua de 9,5 cm i un pes de 100 g, fet que en fa una de les espècies més petites del grup dels otominis.
L'espècie fou anomenada en honor de la investigadora Enid Saunders.

## Referències

* ↑ Apps, P. (editor) 1997. Smithers' Mammals of Southern Africa: A Field Guide. Swan Hill Press, xvi+364 pàg. ISBN 1-85310-910-X
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 358. ISBN 978-0801893049.
# Mazanderani

El mazanderani (en mazanderani: مازِرونی), també conegut com a tabari (en aquesta llengua: تبری) és un idioma de la branca nord-occidental de les llengües iràniques parlat per uns 4 milions de persones de l'Iran. El seu nom ve de la província de Mazanderan, on va néixer i és majoritari. És una llengua que té com a ordre bàsic de la frase subjecte-verb-objecte, com la majoria de llengües indoeuropees. S'escriu amb la variant persa de l'alfabet àrab des del segle x. Destaca per la presència d'arcaismes al seu lèxic, fet que la fa interessant per als estudiosos de la lingüística, ja que ajuda a reconstruir la família lingüística amb el mètode comparatiu.
Compta amb una llarga tradició literària que durà del segle X al segle xv, amb obres tan importants com el Marzban Nameh o la poesia d'Amir Pazevari.

## Referències

* ↑ One thousand languages, p. 152
# İpşiri Mustafa Paixà

İpşiri Mustafa Paşa (+ 1655) fou gran visir otomà membre de la tribu abkhàzia dels ipsil (que li va valdre el seu nom). Era parent d'Abaza Paixà, amb el qual es va criar.
Quan Abaza era governador d'Alep li va fer conferir el govern de Sandjak de Tars (1617). Va lluitar amb Abaza contra Murtada Pasha, i després va estar amb ell a Bòsnia i Belgrad durant la guerra contra Polònia (1633) i a Istanbul fins que Abaza fou executat el 24 d'agost de 1634.
Llavors fou admès al servei del palau i va ascendir i vers el 1640 a 1644 fou governador de Budin, Silistra, Marash, Van, Karaman i Temesvar. Va participar en la revolta de Derwix Mehmed Paixà el 1646 però fou perdonat i nomenat beglerbeg d'Anadolu, per ser considerat el més capacitat per ofegar les rebel·lions a la zona. El 1650 va introduir la discòrdia entre els drusos. Va evitar ser enviat a lluitar contra el seu amic Abaza Hasan, contra el que va anar l'antic bandit Katirdji Oghlu, que fou rebutjat (finalment Abaza es va sotmetre a canvi del títol de voivoda dels turcmans, però després fou empresonat).
Es va passar als djelalis i el 17 de setembre de 1651 va ocupar Ankara i es va estendre a Eskişehir. Projectava posar fi a la influència dels agha a la capital, afavorir els sipahis i sotmetre als drusos, coses que li van aportar un nombrós grup de partidaris. Finalment per un compromís fou nomenat governador d'Alep (1652) on va començar la seva tasca reformista amb el suport dels governador del territoris propers, però sense obtenir el suport del poble, a causa dels alts impostos; va refusar el suggeriment d'Istanbul de reduir les seves tropes.
Per aturar l'amenaça dels djelalis fou nomenat gran visir l'octubre de 1654 i el segell li fou enviat a Alep; llavors va publicar el seu programa de reformes i va anunciar que abans de tornar a Istanbul havia de resoldre els problemes de la frontera oriental. La Porta el va cridar repetidament i finalment va sortir d'Alep el desembre i durant el viatge per Anatòlia va distribuir diverses muktades o feus entre els seus partidaris; va nomenar també diversos càrrecs a llocs on el titular sovint havia comprat el govern i va al·legar que els seus nomenats eren més honestos; alguns governadors acusats de malversació foren fins i tot executats.
Al final de febrer de 1655 va arribar a Istanbul i va entrar a Palau i després d'una entrevista amb el sultà va quedar convençut que el seu nomenament no havia estat una manera d'atreure'l. Llavors es va casar amb Aixa, filla del sultà difunt Ibrahim I, i va començar a prendre mesures radicals.
Els sipahis, que no obtenien el que esperaven, es van aliar amb els geníssers. El 9 de maig de 1655 va esclatar una revolta dels geníssers i İpşiri fou capturat i executat l'endemà (10 de maig de 1655).

## Nota

* ↑ probablement fill de la seva germana Naima, però també citat com a fill d'un oncle a l'Hadjibat al-djawani

## Referències

* Encyclopaedia of Islam, Brill Publishers, Leiden, s.v. "Ipshir Muṣṭafā Pasha".
Gran visir otomà :
# Oscarino Costa Silva

Oscarino Costa Silva (17 de gener de 1907 - 16 de setembre de 1990) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1930.

## Palmarès

* Campeonato Fluminense (4):
    Ypiranga: 1928, 1929, 1930, 1931
* Campionat carioca (2):
    América: 1935
    Vasco da Gama: 1936

## Referències

* ↑ Perfil a sambafoot
* ↑ Oscarino Costa Silva Fitxa i estadístiques a la FIFA
* ↑ «Todos os brasileiros - 1930» (en portuguès). FolhaOnline, 09-12-2005. [Consulta: 16 desembre 2017].
# Trentino Domani

Trentino Domani (Trentino Demà) és un partit polític itàlia, actiu a la província de Trento, d'ideologia social-liberal. Els seus membres procedien del Partit Socialista Italià, del Partit Republicà Italià, del Partit Socialista Democràtic Italià i d'Alleanza Democratica. A les eleccions regionals de Trentino-Tirol del Sud de 1998 va obtenir el 5,1% dels vots i dos consellers, Marco Benedetti i Mauro Leveghi.
Per a les eleccions regionals de Trentino-Tirol del Sud de 2003 es presentà dins la llista Lleials al Trentino, llevat els del PSI, que van presentar-se amb Socialistes Democràtics Italians com a Socialisti insieme per il Trentino.

## Referències

* ↑ «Elezioni del Consiglio Regionale 1998 - Regionalratswahlen 1998» ( PDF) (en (italià) (alemany)) p. 39. Arxivat de l'original el 2010-05-24. [Consulta: 19 desembre 2019].
# Triodon macropterus

Triodon macropterus és una espècie de peix, l'única de la família dels triodòntids que es troba des de l'Àfrica oriental fins a les Filipines, el Japó, Austràlia, Nova Caledònia i Tonga.
És un peix marí, de clima tropical i associat als esculls de corall que viu entre 50-300 m de fondària.
Els mascles poden assolir 54 cm de longitud total.
És inofensiu per als humans.

## Referències

* ↑ «Triodon macropterus». Catalogue of Life. (anglès) (anglès)
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.
* 1 2 3 4 FishBase (anglès)
# Sublimotion

El Sublimotion és un restaurant ubicat al nucli de Sant Jordi de ses Salines, al municipi de Sant Josep de sa Talaia (Eivissa). Inaugurat l'any 2014, forma part del luxós complex hoteler que la cadena nord-americana Hard Rock Cafe té a la Platja d'en Bossa. Està dirigit per Paco Roncero, xef posseïdor de dues estrelles Michelin, i és considerat el restaurant més car del món.

## Gastronomia

El Sublimotion va obrir les portes l'any 2014 a través de l'associació entre el xef madrileny Paco Roncero i l'empresa de comunicació Vega Factory. La inversió econòmica va anar a càrrec del grup hoteler Palladium d'Abel Matutes, que gestiona el Hard Rock Hotel Eivissa, instal·lació on s'allotja el restaurant.
L'oferta del Sublimotion suposa una innovació tecnològica, ja que combina l'alta cuina espanyola amb un espectacle sensorial en 3D que immergeix els comensals en un ambient específic per a cada plat. Aquesta experiència es basa en un recinte de 70m² que inclou una pantalla de 360° amb més de set milions de píxels i 50.000 lúmens.
El 2015 el preu únic de 1650 € pel seu menú degustació, amb només una taula de dotze comensals en va fer el restaurant més car del món.

## Conflicte televisiu

El Sublimotion va acollir l'any 2015 a les seves cuines una de les gravacions de la tercera edició del concurs Masterchef de TVE. En aquesta emissió, els participants hi havien de cuinar abans de poder passar a la final del programa. No obstant, es va desfermar la polèmica quan Paco Roncero va mostrar el seu malestar pel tracte rebut pel programa. El xef es va mostrar dolgut pel fet que no s'esmentés en cap moment el seu nom (aspecte que ell va atribuir a la seva participació en el programa Top Chef d'Antena 3) i que «a més a més, es presentés com el lloc del 1700 €, cosa que a sobre no era veritat».

## Referències

* 1 2 3 Nolla, Santi. «El menú más caro del mundo» (web) (en castellà). La Vanguardia, 15-08-2015. [Consulta: 16 agost 2015].
* ↑ Bryant, Tom. «'World's most expensive restaurant' Sublimotion charges eye-watering £1,210 a head for a futuristic feast» (web) (en anglès). The Mirror, 17-06-2014. [Consulta: 16 agost 2015].
* ↑ «Best Innovation F&B 2014» (web) (en anglès). Worldwide Hospitality Awards. Arxivat de l'original el 14 d’agost 2015. [Consulta: 16 agost 2015].
* ↑ Driver, Carol. «Don't forget to tip! New Hard Rock Hotel in Ibiza to open the most expensive restaurant in the world - at £1,235 A HEAD» (web) (en anglès). Daily Mail, 22-04-2014. [Consulta: 16 agost 2015].
* ↑ «Masterchef y el menú de 1.700 euros de Sublimotion, protagonistas de los tuits de la final» (web) (en castellà). The Huffington Post, 01-07-2015. [Consulta: 16 agost 2015].
* ↑ Redondo, David. «El cocinero Paco Roncero, molesto con el trato recibido por 'Masterchef'» (web) (en castellà). Cadena Ser, 21-07-2015. [Consulta: 16 agost 2015].

## Enllaços externs

* Sublimotion - Lloc web oficial
# Ounnana

Ounnana (àrab أونانة) és una comuna rural de la província d'Ouezzane de la regió de Tànger-Tetuan-Al Hoceima. Segons el cens de 2014 tenia una població total de 12.801 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Marián Masný

Marián Masný (Rybany i Chynorany, 13 d'agost de 1950) és un exfutbolista eslovac de la dècada de 1970.
Fou 75 cops internacional amb la selecció txecoslovaca amb la qual participà en la Copa del Món de Futbol de 1982.
Pel que fa a clubs, defensà els colors de Dukla Banska Bystrica, Slovan Bratislava i Petržalka.

## Palmarès

* Lliga txecoslovaca de futbol: 1974, 1975
* Copa eslovaca de futbol: 1972, 1974, 1976, 1982, 1983
* Copa txecoslovaca de futbol: 1974, 1982
* Trofeu Ciutat de Barcelona: 1974

## Referències

* ↑ Marián Masný - estadístiques internacionals al lloc web de l'Associació de Futbol de la República Txeca (txec)
* ↑ Caps and Goals National Team
* ↑ Marián Masný a National-Football-Teams.com (anglès)
* ↑ Voted in top 10 World Player of the Year
* ↑ Voted in top 20 World Player of the Year
# Licates

Els licates (en llatí Licatii o Licattii, en grec antic Λικάτιοι o Λικάττιοι) eren una tribu dels vindèlics a Vindelícia que vivia vora el riu Licias o Licus del que deriven el seu nom.
Estrabó diu que era una de les tribus més valentes i audaces dels vindèlics, i també en parla Claudi Ptolemeu. Plini el Vell els anomena licates, i diu que va ser una de les tribus alpines sotmeses per August, i així consta al Trofeu dels Alps, que commemora la victòria d'aquest emperador sobre les tribus de la zona.

## Referències

* ↑ Smith, William (ed.). «Licatii». Dictionary of Greek and Roman Geography (1854). [Consulta: 20 febrer 2021].
# Okrouhlice

Okrouhlice és un poble i municipi del districte de Havlíčkův Brod, a la regió Vysočina, de la República Txeca.
El municipi cobreix una àrea de 18.58 quilòmetres quadrats i té una població de 1.221 habitants (el 28 d'agost de 2006).
Okrouhlice dista aproximadament 8 km del nord-oest de Havlíčkův Brod, 28 km del nord de Jihlava i 92 km del sud-de l'est de Praga.

## Referències

* Czech Oficina estadística: Municipis de Havlíčkův Brod Districte Arxivat 2009-05-12 a Wayback Machine. Arxivat 2009-05-12 a Wayback Machine.
# Eleccions regionals de Sicília de 1991

Les eleccions regionals per a renovar l'Assemblea Regional de Sicília se celebraren el 16 de juny de 1991. La participació fou del 74,4%.
← Eleccions regionals de Sicília, 1991 → :
| Partits | vots | % | escons |
| Democràcia Cristiana Italiana | 1.228.002 | 42,4% | 39 |
| Partit Socialista Italià (PSI) | 450.294 | 15,6% | 15 |
| Partit Democràtic d'Esquerra (PDS) | 330.873 | 10,5% | 13 |
| La Rete (LR) | 211.423 | 7,4% | 5 |
| Partit Socialista Democràtic Italià (PSDI) | 152.306 | 5,4% | 6 |
| Moviment Social Italià-Dreta Nacional (MSI-DN) | 138.732 | 4,9% | 5 |
| Partit Republicà Italià (PRI) | 104.912 | 3,7% | 3 |
| Partit Liberal Italià (PLI) | 79.562 | 2,8% | 2 |
| Rifondazione Comunista (DP) | 91.826 | 3,3% | 1 |
| Verds | 27.319 | 0,9% | - |
| Movimento Repubblicano | 18.905 | 0,7% | 1 |
| Unió Popular Siciliana | 16.562 | 0,6% | - |
| PLI-PRI | 14.011 | 0,5% | - |
| Alleanza democratica Nebrodi | 13.349 | 0,5% | - |
| Verdi siciliani | 7.350 | 0,3% | - |
| Lega Sud Sicilia | 5.206 | 0,2% | - |
| altres | 9.386 | 0,3% | - |
| Total | 2.900.018 | 100% | 90 |
Fonts: Ministeri del l'Interior, ISTAT i Assemblea Regional Siciliana
# Sirne

Sirne (en grec antic Σύρνα), va ser, segons la mitologia grega, l'epònima de la ciutat de Sirnos. Era filla de Damet, rei de Cària.
Havia caigut d'una teulada i estava en perill de mort, quan es va presentar Podaliri davant del rei, i, amb permís del seu pare, va fer-li a Sirne una sagnia als braços i la va curar. Damet, com a recompensa, casà la seva filla amb el seu salvador. Podaliri va fundar la ciutat de Sirnos en honor de la seva dona.

## Referències

* ↑ Grimal, Pierre. Diccionari de la mitologia grega i romana. Barcelona: Edicions de 1984, 2008, p. 493. ISBN 9788496061972.
# Pacià Ross i Bosch

Pacià Ross i Bosch (Sarrià, ca. 1851 - Barcelona, 29 d'abril de 1916) va ser un dibuixant, pintor i il·lustrador carlista català. Va ser director artístic de la revista de temàtica carlista militar El Estandarte Real (1889-1892), fundada per Francesc de Paula Oller, i de la revista catòlica il·lustrada La Hormiga de Oro (1884-1936), fundada per Lluís Maria de Llauder i de Dalmases, dirigent de la Comunió Tradicionalista a Catalunya, de qui era gran amic. També va col·laborar amb els seus dibuixos en La Ilustración Española y Americana, La Ilustració Catalana i el Calendari de l'Ermità, entre d'altres.

## Referències

* ↑ «Partida de defunció de Paciano Ross». Registro Civil de Barcelona.
* ↑ El carlisme català dins l'Espanya de la Restauració: un assaig de modernització política (1888-1900). Eumo Editorial.
* ↑ «Don Paciano Ross y Bosch». La Hormiga de Oro [Barcelona], XXXIII, 19, 16-05-1916.
# Marquesat de Samaranch

El marquesat de Samaranch és un títol nobiliari espanyol creat el 30 de desembre de 1991 pel Rei d'Espanya Joan Carles I, a favor del polític Joan Antoni Samaranch i Torelló.
Segons el Butlletí Oficial de l'Estat, el títol es concedí en reconeixement a «l'eficaç dedicació [...] al foment de l'esport i a l'entesa entre els pobles, des dels destacats llocs públics que ha ocupat, han vingut a culminar amb la seva brillant actuació com a President del Comitè Olímpic Internacional, per la qual cosa, volent demostrar-li la meva reial estima, vinc a atorgar a Joan Antoni Samaranch i Torelló el títol de Marquès de Samaranch, per a sí i els seus successors, d'acord amb la legislació nobiliària espanyola. Donat a Madrid el 30 de desembre de 1991».

## Titulars

| Núm. | Titular | Període |
| Creat per Joan Carles I |||
| I | Joan Antoni Samaranch i Torelló | 1991-2010 |
| II | Maria Teresa Samaranch i Salisachs | 2011- |

## Historial

* Joan Antoni Samaranch i Torelló (1920-2010), I marquès de Samaranch. Fill de l'empresari tèxtil Francesc Samaranch Castro i de Joana Torelló Malvehy, casat amb María Teresa Salisachs Rowe, pare de Joan Antoni i Maria Teresa.
* Maria Teresa Samaranch i Salisachs, II marquesa de Samaranch. Succeí al seu pare el 2011, amb la Reial Carta de Successió publicada al Butlletí Oficial de l'Estat de 9 de juny de 2011.

## Referències

* ↑ Reial Decret 1861/1991, de 30 de desembre, pel qual es concedeix el títol de marquès de Samaranch a Joan Antoni Samaranch i Torelló PDF (castellà)
* ↑ «Orden JUS/1759/2011, de 9 de junio, por la que se manda expedir, sin perjuicio de tercero de mejor derecho, Real Carta de Sucesión en el título de Marqués de Samaranch, a favor de doña María Teresa Samaranch Salisachs». BOE.es, 01-06-2011. [Consulta: 28 juny 2013].

## Enllaços externs

* Reial Decret 1861/1991, de 30 de desembre, pel qual es concedeix el títol de marquès de Samaranch a Joan Antoni Samaranch i Torelló PDF (castellà)